钦定古今图书集成/明伦汇编/官常典/第760卷 > 高岱〈子朗〉
## 钦定古今图书集成/明伦汇编/官常典/第760卷 > 高岱〈子朗〉

按《明外史朱大典传》：“岱字鲁瞻，会稽人。崇祯中，以武
学生举顺天乡试，被黜，久之辨复。鲁王监国，授职方
主事。及绍兴失守，即绝粒祈死，子诸生朗坐守之。阅
八日，朗泣拜父前曰：‘儿请先之’。乃携巾服泛小舟，绐
舟子出海祷神。去岸远，北面再拜，跃入海中。舟子急
挽之，啮舟子臂，始得下。舟子又入水救之，捽其巾，朗”
跃出水面，正巾而没。岱闻之曰：“儿果能先我乎？”自是
不复言，数日亦卒。